|  |  |
| --- | --- |
|  |  |

**Undervisningsevalueringsrapport for F23 på Institut for Tværkulturelle og Regionale Studier**

|  |
| --- |
| Fordeling af evalueringsresultater |

Indledningsvis angives, hvor mange af de evaluerede kurser, der placerer sig i de enkelte kategorier.

For hvert kursus angives i hvilken kategori, kurset **samlet set** befinder sig. Selv om en evaluering indeholder både A-, B- og C-elementer, skal den kun angives i én kategori.

|  |  |  |  |  |
| --- | --- | --- | --- | --- |
| Uddannelse og niveau | A | B | C | Mangler evaluering |
| Asienstudier (KA) | 0 | **5,** heraf 3 pil op; 2 opfølgning | 1 | 2 kurser |
| Grønlandske og arktiske studier (BA+KA) | 0 | **4,** heraf 1 pil op; 0 opfølgning | 0 | 1 kursus |
| Indianske Sprog og Kulturer (BA+KA) | 0 | **2,** heraf 1 pil op;  1 opfølgning | 0 |  |
| Japanstudier (BA) | 0 | **7,** heraf 2 pil op; 0 opfølgning | 1 | 0 |
| Kinastudier (BA) | 0 | **11,** heraf 2 pil op;  2 opfølgning | 0 | 0 |
| Komparative Kulturstudier (BA+KA) | 0 | **3,** heraf 0 pil op; 1 opfølgning | 0 | 0 |
| Koreastudier (BA) | 0 | **5,** heraf 0 pil op; 1 opfølgning | 0 | 0 |
| Minoritetsstudier (BA+KA) | 0 | **1,** heraf0 pil op;  0 opfølgning | 0 | 0 |
| Moderne Indien og Sydasienstudier (BA) | 0 | **4,** heraf 1 pil op; 1 opfølgning | 0 | 0 |
| Mellemøststudier (BA+KA) | 0 | **8,** heraf 3 pil op; 1 opfølgning; | 0 | 0 |
| Religionsvidenskab (BA+KA) | 0 | **7,** heraf 2 pil op; 1 opfølgning | 0 | 0 |
| ToRS fælles udbud (BA) | 0 | **11,** heraf 3 pil op; 0 opfølgning | 0 | 0 |
| Tværkulturelle Studier (KA) | 1 | **4,** heraf 2 pil op;  0 opfølgning | 1 | 0 |
| Østeuropastudier (BA+KA) | 1 | **13,** heraf 3 pil op; 1 opfølgning | 0 | 2 kurser |
| Åbent Universitet | 0 | **1,** heraf 0 pil op;  0 opfølgning | 0 | 0 |
| I alt | **2** | **86, heraf 23 pil op; 11 opfølgning** | **3** | **5 kurser** |

Studienævnets bemærkninger til ovenstående

|  |
| --- |
| Der er stadig nogle af kurserne, der består af flere parallelle hold, hvor det ikke er lykkedes at fjerne skemaet fællesforelæsning. Dette gør det vanskeligt at vide helt præcist, hvilket hold den studerende, der har udfyldt fællesforelæsningsskemaet, har evalueret. Det fungerer til gengæld nu i modsætning til tidligere med fælles evalueringsrum til fælleskurserne på MØS med timer både på fælleskurset og på de enkelte specialiseringers hold.  Der har været 5 ”ikke–evaluerede” kurser. Disse kurser har som hovedregel fordelt sig indenfor to grupper: 1) et kursus der kun kørte de første uger af semestret fordi de studerende derefter skulle koncentrere sig om deres projekter.  2) kurser med meget få studerende.  Derudover er der et antal kurser, som ikke er blevet fjernet fra evaluering.ku.dk siden, selvom de er blevet nedlagt på grund af manglende studerende. Studienævnet undersøger, om det er muligt at få flere af de kurser der ikke findes aflyst i så god tid at de ikke figurerer på evaluering.ku.dk siden.  Kurser udbudt under Åbent universitet bliver evalueret særskilt i den interne rapport, men indgår i ovenstående skema og i den overordnede statistisk. Der er i alt tale om 2 ÅU-kurser, hvor begge er blevet evalueret. |

Nedenfor bedes studienævnet uddybe evalueringsresultaterne samlet for hver kategori.

**Kategori A**

Her fokuseres primært på positive erfaringer og tiltag, andre kan drage nytte af.

|  |
| --- |
| To kurser har i Forårssemesteret 2023 har modtaget en A-kategorisering. De kurser, som ligger i kategori A, er kurser, som har været ekstraordinære gode i form af særdeles positive evalueringer fra alle de deltagende studerende. I disse evalueringer har næsten alle eller flertallet af de studerende nævnt f.eks. kurset som værende velorganiseret, trygt miljø i holdlokalet, dynamisk med brug af konstruktivt læringsmiljø og højt læringsudbytte, god skriftlig og mundtlig feedback, læring der er hands-on.  De kurser, der har modtaget A-kategorisering er:   * ØST, Oversættelse til dansk hold BKMS * TS, Humaniora i praksis: Begrebsanalyse, digitale metoder, diskursanalyse og feltarbejde (F23) – feltarbejde |

**Kategori B**

Her kommenteres ganske kort.

|  |
| --- |
| De fleste kurser (86) falder under kategori B, da det drejer sig om kurser, der har modtaget overvejende positive evalueringer fra de deltagende studerende. Kurset har fungeret tilfredsstillende i forhold til de studerendes læringsudbytte og faglige indhold nogle gange med enkelte konstruktive kritikpunkter. I 23 kurser er der blevet givet et B pil op, da det drejer sig om kurser og hold, som har fået meget positive evalueringer og et meget højt snit i initialdatarapporten, men hvor der ikke har været nævnt de ekstraordinære pædagogiske og faglige tiltag som giver anledning til en A-kategori-placering. Det er en stor procentdel af B kurserne og noget større end E22 hvor det var 18 kurser ud af 86, der fik B med pil op.  11 kurser falder inden for kategorien B med opfølgning. Det er ca. det samme som E22 evalueringerne. Det handler her om f.eks. om kurser, hvor der er blevet givet meget lidt eller måske ingen feedback, hvor der har været uklare eller modstridende oplysninger, eller hvor kursusbeskrivelsen ikke har passet tilstrækkeligt med det faktiske indhold af kurset, hvor der har manglet feedback, struktur og/ eller koordinering. To kurser har både modtaget pil og opfølgning. Det har her drejet sig om kurser med flere undervisere hvor de forskellige dele af kurset har fungeret forskelligt.  Opfølgning foretages af en relevant person i forhold til de i evalueringerne der har givet grundlag for kritikken. F.eks. af studieleder, studienævnsformand, et nævnsmedlem, eller uddannelsesleder. Studienævnet anbefaler en konkret opfølgning, men studieleder kan vælge andre løsninger. |

**Kategori C**

Her angives særlige opmærksomhedspunkter samt hvilke justeringer og øvrige initiativer, de har givet anledning til.

|  |
| --- |
| Der har været 3 C kurser foråret 2023. Det er marginalt mere end det sædvanlige antal som plejer at ligge mellem 0 og 2 kurser. C–kurserne er kendetegnet ved at de har negative besvarelser såvel den kvantitative som den kvalitative del af spørgsmålene og at der er store problemer med både overholdelse af formalia i forbindelse med undervisningen, med struktur og i to af de tre tilfælde med tonen på kurset. |

|  |
| --- |
| Evaluering af andre undervisningsaktiviteter |

Her beskriver studienævnet kort, hvordan det har evalueret bachelorprojekter, specialer, projektorienterede forløb og udlagt undervisning samt angiver de vigtigste pointer fra evalueringerne af samme.

|  |
| --- |
| I det følgende gives der et kort resumé af evalueringen af vejledningforløb ifm.:   * **Specialevejledning:** Specialerne er afleveret i perioden 1.februar 2023 til og med 31. august 2023. * **Bachelorvejledning:** Studerende tilmeldt ordinær eksamen i S/23 og re-eksamen i S/23 * **Projektorienterede forløb:** Studerende tilmeldt ordinær eksamen i S/23 og re-eksamen i S/23   I den interne rapport er der længere resumeer tilgængelige – de kan rekvireres ved henvendelse til Studienævnet  Samt:   * **Studienævnets bemærkning om evaluering af udlandsophold**     **Bachelorvejledning. Studerende tilmeldt ordinær eksamen i S/22 og re-eksamen i S/2**  Til den ordinære eksamen og sygereeksamen er der distribueret hhv. 85 og 27 skemaer. Til den ordinære eksamen har 37, dvs. 44 procent svaret fuldt ud og en har lavet en ufuldstændig besvarelse: knapt halvdelen af besvarelserne er fra religionsvidenskab. Knapt halvdelen af besvarelserne er fra religionsvidenskab. Derudover fordeler besvarelserne sig over de øvrige fag. Til reeksamen er der 8 dvs. 30 procent der har svaret. Halvdelen af besvarelserne fra reeksamen er fra Østeuropastudier, resten er fra Kinastudier, Religionsvidenskab og Nærorientalsk.  Størstedelen siger, at de primært har mødtes med deres vejledere, og kommunikeret pr. e-mail. Derudover har nogle studerende brugt telefonsamtaler og onlinemøder, samt klyngevejledning. Ingen studerende angiver ikke at have brugt deres vejleder. Generelt har de studerende haft stort udbytte af vejledningen hos bachelorvejlederen, og kun én svarer at udbyttet har været ringe.  Der er mange kvantitative svar ift. hvad der har været særligt godt ved vejledningen. Nogle ting der går igen er hurtige svartider, fleksible mødetider, og personlig og specifik vejledning. Derudover hjælp til litteratursøgning, personlige deadlines og rettelser til dele af opgaven. Blandt kritikpunkter var at der var flere der mente at der i den modtagne klyngevejledning manglede tid til den enkelte. Der var nogle, der ønskede at vejledningsmøderne startede tidligere på semestret.  Enkelte nævner at deres vejleder ikke havde tilstrækkelig erfaring med lige netop BA-projekter. Der blev efterlyst mere info om formalia og hjælp omkring metode.  **Specialer**  Der er udsendt 29 skemaer, 22 specialeskrivere har svaret, heraf 17 (59%) hele evalueringen. Besvarelserne kommer primært fra specialeskrivere på Tværkulturelle Studier (8) og Religionsvidenskab (7), herud over fra Asienstudier (2), Kinastudier (2), Japanstudier (1), MØS (1) og ØST (1). Af de 22 har 18 (82%) afleveret under 1.kontrakt. Blandt begrundelser for indgåelse af 2. og 3. kontrakt angives sygdom og tidsmangel (hos en pga. feltarbejde). De studerendes gennemsnitlige selvestimerede tidsforbrug ligger på ca. 30 timer/ugen og 4.7 måneder med specialearbejdet. Ud over vejledning har de studerende primært haft udbytte af at bruge studieordningen som faglig rettesnor (42% svarer med ’meget stort udbytte’ eller ’stort udbytte’), studievejledningen (27% svarer med ’meget stort udbytte’ eller ’stort udbytte’) og ’Andet’, der blandet dækker over speciale-workshops arrangeret af vejleder, sparring med venner, familie og medstuderende (31 % svarer her med ’meget stort udbytte’ eller ’stort udbytte’).  Alle studerende, der har besvaret denne del af skemaet (19), angiver at have gjort brug af vejledning. 37% af de studerende angiver at have fået ”meget stort udbytte” af vejledningen, 32% angiver ”stort udbytte”, 21% angiver ”mindre udbytte” og 11% ”ringe udbytte”. Der er generelt tale om mere negative besvarelser end sidste år (hvor 55% angav ”meget stort udbytte” og ingen angav ringe udbytte”). Omfanget af vejledningen har for de fleste (71%) været tilpas, for 18% større og for 12 % mindre end der var behov for. Gennemsnitligt har de studerende modtaget 7,7 vejledningstimer (mod 9,5 sidste semester)  I fritekstsvarene angående hvilke elementer, der har været særligt godt og/eller udbytterigt, angiver de studerende blandt andet: hjælp til at skabe struktur, holde fokus og nå deadlines, motivation og støtte, inspiration, afprøvning af ideer og faglige diskussioner, og fleksibilitet i planlægningen af vejledningen. Blandt elementer, der har været frustrerende eller uhensigtsmæssige i vejledningen nævnes at vejleder ikke kunne relatere sig til emnet, manglende tilgængelighed (vejleder der ikke svarer på mails), sparsom læsning af specialetekst, og specialevejleder uden for hovedfag, der derfor ikke kender uddannelsen grundigt.  **Projektorienteret forløb**  Der har været udsendt spørgeskemaer til 33 studerende, hvoraf 12 har svaret. Herunder er der 11, der har gennemført skemaet. 8 studerende (67% af de 12, der har svaret) var kandidatstuderende, mens 4 (33%) var bachelorstuderende. 7 af de studerende (64%) var studerende på Komparative Kulturstudier, mens 4-5 tog det som del af en anden BA- eller KA-uddannelse (hhv. Tværkultur, Religion, Grønlandsk, eller Etnologi). 4 studerende har angivet at have aflagt eksamen på 30 ECTS, mens 1 har angivet 15 ECTS. De studerende har primært søgt information på KUnet og i studieordningen, i modsætning til Studievejledningen, som 73% slet ikke har gjort brug af. Som andre kilder til brugbar information nævnes medstuderende, Absalon, vejleder, samt praktikstedet.  6 studerende (55%) angiver at have været 519 timer eller mere på projektstedet, mens den anden halvdel af studerende fordeler sig jævnt mellem 148 og 518 timer. 7 studerende angiver at have arbejdet så meget som forventet. I fritekstsvarene svarer 2 studerende at have arbejdet mindre end forventet, og 2 studerende at have arbejdet mere.  Alle bortset fra én har enten haft vejledning gennem møder med vejleder, e-mailkorrespondance, eller pr. telefon/skype. Svarene om, hvorvidt de studerende fik udbytte af vejledningen, fordeler sig jævnt, mens omfanget af vejledningen af 4 studerende (40%) karakteriseres som ’for lille’, og 7 (70%) svarere at elementer af vejledningen har været uhensigtsmæssig. Her fremhæves forvirring omkring eksamen, samt at det var svært at følge undervisningen i udlandet eller hvis den lå oveni praktikkens arbejdstid.  7 studerende (64%) oplever at praktikken ’i nogen grad’ har givet dem en bedre forståelse af deres faglighed. I fritekstsvarene fremhæver en enkelt studerende at vedkommende blev opmærksom på sin ’analytiske værktøjskasse’, men ellers fremhæves den store forvirring om eksamen, og udfordringer mellem at balancere praktikstedet og eksamen/vejledning/undervisning.  Det bliver foreslået, at undervisningen rykkes online så studerende i udlandet kan deltage, at underviser fremover er mere opmærksom på og grundigt sat ind i eksamenskravene og kan formidle disse til de studerende, samt at forventninger til eksamens omfang reduceres.  *Projektorienteret forløb – Reeksamen*  Spørgeskemaet har været rundsendt til 18 studerende, men kun 2 studerende (11%), begge på BA-niveau, har svaret.  De studerende har primært søgt information i Studieordningen og på KUnet, og kun delvist hos Studievejledningen. Desuden nævnes andre studerende samt uploadede dokumenter på Absalon (hvilket beskrives som enormt velorganiseret og brugbart). De studerende har været mellem 371 og 519 eller flere timer på praktikstedet, og begge svarer at dette omfang ’i nogen grad’ svarede til det på forhånd aftalte.  De studerende har modtaget vejledning i form af møder, e-mailkorrespondance, og telefon/skype-samtaler. Begge angiver at have haft ’mindre udbytte’ af vejledningen, og én angiver at omfanget af vejledning var ’for lille’, da man som studerende i udlandet ikke har mulighed for at deltage i undervisningen. I frisvarsrubrikken fremhæves det, at rammen for faget og eksamen er 'flyvsk’ og for omfattende ift. at man sideløbende er i praktik og de studerende følte sig ikke klædt metodisk og teoretisk på heller ikke f.eks. hvad angår feltnoter eller antropologisk baggrundsforståelse.  En studerende foreslår mulighed for onlineundervisning for studerende i udlandet. Den anden studerende foreslår, at man laver ”en samlet praktikdag”, som kan sætte de studerende ind i kulturstudier, samt at der kommer bedre muligheder for check-up med praktikstedet og lavere krav til pensum.  **Udlandsophold**  Det er kun Mellemøststudier, hvor det obligatoriske udlandsophold ligger i forårssemestret på de studerende 4. semester. På grund af situationen i Iran læste de persiske studerende i Ankara. De tyrkisk studerende var på Hatecepe Universitet i Istanbul og på Ankara universitet. De arabisk studerende var på Language Center på University of Jordan og på Dhaad Center på Ain Shams University i Cairo samt på TAFL på University of Alexandria i Alexandria. Der var ingen hebraisk studerende på årgangen.  ToRS’ studerende tager derudover på meritgivende ophold, der ikke er en del af det obligatoriske udlandssemester og på praktikophold i de lande, der er relevante for deres specialiseringer.  KU sender evalueringsskemaer til alle studerende der har fået en plads via Mobility Online systemet. Systemet er dog stadigt ret nyt og det er vores indtryk at svarprocenten endnu er ret lav. Studerende der er på rent selvarrangerede ophold, modtager ikke noget skema. Nogle af afdelingerne på ToRS udfører derudover evalueringer til internt brug. SN har ikke evalueringsforpligtelse eller redskaber til en formel evaluering af meritgivende studieophold, men holder sig alligevel via fagene informeret om disse ophold, da de er en vigtig del af den samlede uddannelse. |

|  |
| --- |
| Opfølgning på seneste evalueringsrapport |

Nedenfor angiver studienævnet status over sidste evalueringsrapports opfølgningsinitiativer.

|  |
| --- |
| De kurser der fik B med opfølgning, er der blevet fulgt op på. Ansvaret for opfølgningen ligger hos studielederen, men Studienævnet foreslår overfor studieleder den type opfølgning der kunne tænkes at være passende i forhold til problemets karakter.  Studielederen har taget samtaler med de undervisere hvis kurser har fået C. |

|  |
| --- |
| Pædagogisk kompetenceudvikling |

Her kan studienævnet angive eventuelle initiativer og tanker vedrørende pædagogisk kompetenceudvikling som undervisningsevalueringen har givet anledning til.

|  |
| --- |
| Opmærksomhedspunkter i forbindelse med af evaluering af BA og KA projekter og praktikorienterede forløb formidles udover i intern og ekstern rapport også af studienævnsformanden på fællesmøder. |

|  |
| --- |
| Evalueringsplan |

Nedenfor indsætter studienævnet et link til dets evalueringsplan for perioden.

|  |
| --- |
| <https://tors.ku.dk/ominstituttet/studienaevn/evaluering/rapporter/>  Evalueringsplanen står nederst i linket |

|  |
| --- |
| Andet |

Nedenfor kan anføres yderligere oplysninger, der har relevans for undervisningsevalueringen.

|  |
| --- |
| ToRS’ studienævn har udarbejdet spørgsmål til et pilotprojekt med henblik på at slanke evalueringsskemaet. Det skulle have været søsat ved forårsevalueringerne, men der kom noget teknisk i vejen, så det måtte udskydes.  De råd som studerende der evaluerer BA- projekter, KA speciale og projektorienterede forløb bliver sendt videre til studievejledningen og til Studienævnet efter at være blevet anonymiseret således at andre studerende kan få glæde af dem. Dette skete for E2023 evalueringernes vedkommende 15. september 2023.  Evalueringsrapporten er formateret og uploadet på ny i F24. Der er ikke foretaget rettelser af indholdsmæssig karakter. |